Frode Winther

Frode Winther (født 1974) er en norsk skuespiller.

Fra 1997 til 2000 utdannet han seg til skuespiller ved ArtsEd London. Siden har han vært tilknyttet Hålogaland Teater, Riksteatret, Den Nationale Scene og Oslo Nye Teater. Fra 2014 har han vært ansatt ved Det Norske Teatret. På scenen har han hatt roller som Enjolras i Les Misérables, Stanley Kowalski i En sporvogn til begjær, Torvald Helmer i Et dukkehjem, Kong Claudius i Hamlet, Hjalmar Ekdal i Vildanden, den norrøne guden Tor i Robert Wilsons Edda og etterforskeren Porfyrij Petrovitsj i Kjersti Horns versjon av Raskolnikov.

Han har medvirket i en rekke filmer og TV-serier, blant annet Nokas, Hevn, Flukten over grensen, Kampen for tilværelsen, Lilyhammer, Side om side, Valkyrien, Heksejakt, Grenseland og Norsk-ish.

 Priser og nominasjoner 
For rollen i Raskolnikov vant han i 2020 Heddaprisen i kategorien «Beste mannlige medspiller»; produksjonen fikk også Heddaprisen som «Årets forestilling» i 2020.

 Referanser 

 Eksterne lenker 

 Om Frode Winther, fra Oslo Nye Teater



Kategori:Norske skuespillere
Kategori:Skuespillere ved Hålogaland Teater
Kategori:Skuespillere ved Den Nationale Scene
Kategori:Skuespillere ved Oslo Nye Teater
Kategori:Personer fra Oslo
Kategori:Vinnere av Heddaprisen